projecte-aina/catalan_government_crawling huggingface dataset:
Una tardor més comptem amb els clubs de lectura en llengües estrangeres i el club de Lectura Fàcil en català.
El coneixement d'altres llengües és cada vegada més rellevant en la societat i es fa més necessari en la nostra vida quotidiana, en la vessant laboral, però també en l'oci i en les relacions socials.
Des de la Biblioteca Pública de Tarragona es treballa de forma específica des de l'any 2004.
Us animem a practicar l'anglès i el francès mitjançant la lectura de llibres acuradament escollits, acompanyat de sessions de comentaris, opinions i interpretacions tot i facilitant la relació entre els assistents utilitzant la llengua estrangera com a mitjà.
Les conductores dels clubs són persones nadiues amb una llarga experiència en aquest tipus d'activitats.
Per altra banda, seguim oferint el club de Lectura Fàcil.
Juntament amb el Centre de Normalització Lingüística i l'Escola Oficial d'Idiomes, aquest club ofereix de manera trimestral lectures adreçades tant als aprenents dels primers nivells de català, com a totes aquelles persones nouvingudes o no, que vulguin millorar el català o amb dificultats lectores de qualsevol tipus.
Us recordem que la Biblioteca disposa d'un fons important de llibres i pel·lícules en altres llengües per facilitar-vos l'aprenentatge d'idiomes.
Pregunteu-nos als taulells d'informació.
Clubs de lectura en llengües estrangeres
* Dissabte 15 de desembre a les 10.15 h es comenta The Jungle Book de Rudyard Kipling
* Dissabte 27 d'octubre a les 12.15 h.
* Dissabte 15 de desembre a les 12.15 h.
Conduït per Xavier Brotons, professor de català i periodista casteller.
Comentari de Tant de gust de conèixer-lo, senyor Fabra de M. Carme Bernal i Carme Rubio.
Us podeu apuntar al taulell 3 de Primera Planta, per correu a: [EMAIL] o al telèfon: 977 240 331.
Diumenge 14 d'octubre a les 11 h al Castell-Monestir d'Escornalbou.
Organitzen: Agència Catalana del Patrimoni i Biblioteca Pública de Tarragona
El Castell-Monestir d'Escornalbou està estretament vinculat a Eduard Toda i Güell (1855-1941) de qui el passat 2016 varem homenatjar en el 75è aniversari de la seva mort.
Cònsol, home de cultura, primer egiptòleg català, bibliòfil, mecenes i viatger, Eduard Toda va ser un personatge inquiet des de ben jove.
Amb quinze anys redactava el seu primer llibre sobre Poblet i amb divuit començava una ràpida i brillant carrera consular que el va portar a conèixer llocs tan exòtics com la Xina i Egipte, a més de diverses i importants ciutats portuàries i comercials europees.
L'any 1901, deixa l'exercici consular per esdevenir home de negocis a Londres.
En tornar a Catalunya divuit anys més tard, s'instal·la a l'antic monestir d'Escornalbou, a Riudecanyes, que havia comprat i reconstruït com un castell.
Des d'allà començarà la seva tasca de regeneració de la cultura catalana i de defensa del patrimoni cultural català.
Eduard Toda va aplegar, especialment els anys vint del segle passat, a la intel·lectualitat catalana del moment i a personalitats de diversos àmbits com el Cardenal Vidal i Barraquer, Francesc Cambó i, fins i tot, al rei Alfons XIII qui el visità en dues ocasions.
Però, Escornalbou també va ser un destí obligat d'excursionistes, o simplement de visitants encuriosits que el volien conèixer de primera mà.
Eduard Toda en va promoure les visites i va destacar per ser un excel·lent amfitrió.
Ara, amb El passeig literari de l'Escornalbou de Toda volem rememorar justament aquells dies.
A través d'un itinerari pel monument amb lectures d'escriptors i de personatges de l'època, aprofundirem en el personatge d'Eduard Toda i en les seves dimensions, de les més humanes a les més professionals.
Es farà especial èmfasi des de les estances destinades a biblioteca en la vessant d'Eduard Toda com a reconegut bibliòfil, atès que va reunir a Escornalbou la biblioteca catalana privada més important de la seva època.
Places limitades i reserves al Castell d'Escornalbou.
Entre els diversos fons patrimonials que la Biblioteca custodia i posa a disposició dels usuaris s'hi conserven fons destacats dins de la història de la literatura catalana entre els que hi destaquem les publicacions de teatre L'escena catalana i els primers llibres de la Biblioteca Selecta i més recentment la col·lecció de l' Obra completa de Josep Pla.
Periòdic setmanal fundat el 1908 i destinat a la publicació de texts dramàtics.
Cessà el 1913 i va passar a formar part d' El Teatre Català.
Desapareguda aquesta publicació, reprengué de bell nou, el 1918, amb el mateix equip de la primera etapa, i perdurà fins el 1936.
Publicà en total uns vuit-cents números, i complí una tasca de difusió, entre les associacions d'afeccionats, de les obres estrenades a Barcelona en règim comercial; no es plantejà mai, però, cap criteri de qualitat.
Entre els autors més lligats cal esmentar Pompeu Crehuet, Salvador Vilaregut, Josep Pous i Pagès, Avel·lí Artís i, sobretot, Salvador Bonavia i Flores, el seu fundador, i Salvador Bonavia i Panyella, fill de l'anterior, que n'assumí la direcció el 1925.
Podeu trobar-la digitalitzada a ARCA Arxiu de Revistes Catalanes Antigues.
L' Editorial Selecta fou una empresa editorial creada a Barcelona el 1946 per Josep Maria Cruzet.
Va ser una de les primeres a editar llibres en català després de la guerra civil espanyola després de diverses gestions a Madrid arran l'èxit obtingut per l'edició de les Obres Completes de Jacint Verdaguer el 1943.
Els directors literaris foren Josep Miracle i Tomàs Tebé.
Primerament només va publicar reedicions de clàssics catalans (Jacint Verdaguer, Santiago Rusiñol, Eugeni d'Ors, Narcís Oller, Àngel Guimerà, Joaquim Ruyra, Carles Soldevila, Josep Maria de Sagarra), però a poc a poc anà editant obres noves d'autors ja coneguts o nous, com Ferran Canyameres, Josep Maria Espinàs, Joan Triadú, Ramon Folch i Camarasa, Baltasar Porcel, Joan Fuster o Maria Aurèlia Capmany.
Publicà poesia, novel·la, conte, assaig, teatre, crítica, llibres de viatges, memòries i història.
L' Obra Completa de Josep Pla editada per Destino és l'edició definitiva de les obres de Josep Pla.
Començà el 1966 amb la publicació d' El quadern gris i acabà el 1984 amb l'aparició de Darrers escrits.
Inclou també un volum amb l'índex analític de l' Obra Completa i un volum d'apèndix titulat Per acabar, publicats el 1988 i el 1992 respectivament.
L'edició dels primers 39 volums (fins El viatge s'acaba, publicat el 1981) fou preparada i supervisada pel mateix Pla.
Dels volums restants se n'ocupà l'editor Josep Vergés, que havia estat l'editor de l' Obra Completa des dels inicis.
La Universitat de Girona, la Fundació Josep Pla de Palafrugell i Grup 62 van crear la Càtedra Josep Pla i a través de l'Edicions Destino van rellançar l'Obra completa de Josep Pla amb el sistema d'impressió a comanda (print on demand).
Xerrada: "Conèixer la diabetis i el seu tractament dietètic".
Dijous 11 d'Octubre de 19 h a 20 h.
Entrada lliure, aforament limitat.
"Conèixer la diabetis i el seu tractament dietètic"
Rafael Balanzà, professor associat a la Unitat de Nutrició Humana de la URV.
La diabetis és una malaltia crònica que afecta a més de 400 milions de persones al món i es preveu que en el 2040 sigui la setena causa mundial de mort.
Aquest trastorn es caracteritza per un augment dels nivells de sucre (glucosa) en la sang, a causa de què el pàncrees no produeix insulina o de què el cos no la utilitza de forma correcta.
Hi ha diferents tipus de diabetis, les més freqüents són la tipus 1, la tipus 2 i la gestacional.
El pacient té un paper molt important a l'hora de gestionar la malaltia.
Es calcula que el 90% de les decisions sobre el tractament són decidides pel propi pacient.
Per això, la comprensió de la malaltia i les maneres d'autogestionar el tractament són d'una importància cabdal, tant per a les persones amb diabetis, com per als seus familiars o cuidadors.
En aquesta xerrada, aprofundirem en el coneixement d'aquesta malaltia i, sobre tot, en què podem fer per controlar-la mitjançant una alimentació saludable.
Dissabte 6 d'octubre a les 12 h.
Entrada lliure, aforament limitat.
Pautes per identificar, valorar i intervenir davant l'assetjament psicològic laboral o Mobbing.
A càrrec de Joan Méndez, doctor en Farmàcia per la Universitat de Barcelona, especialista en Farmàcia Social i president de l'Associació d'ajuda contra el maltractament i l'assetjament psicològic (AMAYA).
La cultura corporativa d'una organització és un determinant de salut dels seus treballadors, tan important o més que els serveis sanitaris.
La influència de les condicions i els riscos psicosocials en el treball tenen efectes sobre la salut dels treballadors, i poden modificar l'estat de salut d'una persona, afectant l'estat de complet benestar bio-psico-social que l'OMS defineix com a salut.
Creiem fermament que el mobbing apareix com a conseqüència de dèficits organitzatius de les empreses.
Neix com una situació laboral directament relacionada amb l'organització del treball, contingut de la feina i realització de la tasca, i que es presenta amb la capacitat d'afectar el desenvolupament del treball i danyar de forma important la salut del treballador.
La Xerrada us proporcionarà els coneixements, habilitats i actituds per identificar, controlar e intervenir davant el mobbing.
Dimecres 3 d'octubre a les 19 h a la secció local
La revista Fet a Tarragona celebra el seu cinquè aniversari amb els lectors de la Biblioteca Pública de Tarragona.
El director de la publicació, Ricard Lahoz, explicarà la trajectòria de cinc anys de periodisme reflexiu, de qualitat i de proximitat al servei de la cultura i la societat tarragonines.
Una revista de grans reportatges i entrevistes, amb una cura especial per la fotografia i el disseny.
A l'acte es presentarà el número 31 de la publicació que, amb el títol 'Singularitats castelleres', dedica el dossier al Concurs de Castells i el pilar caminant.
Per celebrar l'aniversari, Fet a Tarragona regalarà als assistents exemplars de números anteriors.
Un recorregut descriptiu i paisatgístic pels escenaris de la novel·la.
Punt de trobada: Biblioteca Pública de Tarragona.
Organitzen: ILEC de Tarragona Centre i Biblioteca Publica de Tarragona
Divendres 18 de novembre a les 19 h a la Biblioteca.
Amb la participació dels centres ILEC de Tarragona Centre: l'escola Saavedra, l'escola Miracle, l'escola El Serrallo, l'escola Pau Delclòs, l'escola de Pràctiques, l'institut Martí i Franquès, l'institut Pons d'Icart, el col·legi Joan Roig i el Col·legi Sant Pau.
Divendres 25 de novembre a les 18.30 h a la Secció Local de la Biblioteca.
Versió original en anglès i suec subtitulada en català.
Cicle trimestral: "Herois i heroïnes a la literatura infantil i juvenil"
Visita a l'Església de Sant Joan Baptista (Valls) i Nucli antic d'Alcover.
Inscripció prèvia a partir del dia 15 de novembre a la Secció Local de la Biblioteca Pública.
Lloc de sortida: placeta de la cruïlla dels carrers Armanyà i Adrià.
Acabarà a la Biblioteca Pública de Tarragona amb una xerrada final.
A càrrec de Ramon Aloguin i Pallach
Després de l'èxit del taller de cinema que s'incorporà a l'oferta formativa en la darrera edició, continuem amb una nova proposta per explorar els gèneres cinematogràfics.
I començarem pel més antic: la ciència-ficció.
Serà impartit i conduït per Montse Cateura i Enric Franch
Divendres 28 d'octubre a les 18.30 hores a la Secció Local de la Biblioteca.
Versió original en anglès i persa afganès subtitulada en català.
Entrada lliure limitada a l'aforament de la sala.
Apte per a tots els públics, especialment recomanat per al foment de la igualtat de gènere
Compartirem contes de bitxets amb la Rat Cebrián.
Cada dimecres a les 17.30 h, des del 25 de gener al 26 d'abril a la Biblioteca.
Divendres 27 de gener a les 18.30 h a la Secció Local de la Biblioteca.Versió original en anglès subtitulada en català.
Dimarts 17 de gener de 2017 a les 18 h projecció de la pel·lícula ULLS GROSSOS (2014), dirigida per Tim Burton.
Dilluns 19 desembre a les 19'00 h cloenda del cicle als Serveis Territorials de Cultura (Carrer Major, 14).
Lectura dramatitzada a dues veus de fragments de l'obra "El temps de les cireres", a càrrec de Mercè Rovira i Eulàlia Feliu.
Programa d'actes octubre-desembre 2016.
En el marc del Ple pel català al Camp de Tarragona.
Divendres 16 de desembre a les 18'30 h a la Secció Local de la Biblioteca.
Versió original en danès subtitulada en català.
"Una ciutat de novel·la" a càrrec de Joan Cavallé, amb exemples de com diferents escriptors han convertit la ciutat de Tarragona en matèria novel·lesca.
Divendres 2 de desembre a les 18 h Conferència divulgativa "L'ictus i les lesions medul·lars i cerebrals traumàtiques".
Programació activitats Novembre – desembre 2016 a la Biblioteca.
Dimecres 30 de novembre a les 19'00 h "Llegim Eduard Toda", amb Jordina Gort
A càrrec de la Marta Fabregat Oró, pedagoga terapèutica i mestra.
Dissabte 26 de novembre (PLACES COBERTES) i dissabte 10 de desembre (PLACES COBERTES) a les 10 h al Monestir de Poblet.
Organitzen: Departament de Cultura i Monestir de Poblet.
Col·laboren: Ajuntament de Reus i Diputació de Tarragona.
Divendres 23 de febrer a les 17.30 h a la Sala Infantil.
Teatre d'ombres xineses: El tigre, la guineu, i tres monjos xinesos.
Organitza: Biblioteca Pública de Tarragona.
Associació d'Estudiants i Investigadors Xinesos de Tarragona i Aula de Xinès a Tarragona de l'Associació de Dones Xines de Catalunya.
Col·labora: Centre d'Estudis Hispànics de la URV.
Divendres 23 de febrer a les 18.30 hores a la Secció Local de la Biblioteca.
Versió original en francès, subtitulada en català.
Dimarts 27 de febrer a les 17.30 h.
Per a famílies amb infants a partir de 5 anys.
Organitzen: Centre de Normalització Lingüística, Escola Oficial d'Idiomes i Biblioteca Pública
Famílies amb infants a partir de 3 anys.
Amb la col·laboració de l'Escola Conservatori de Música a Tarragona i la Biblioteca Pública de Tarragona
Nova programació Clubs de Lectura.
Dimecres 24 de gener a les 17.30 h.
Famílies amb infants de 4 a 8 anys.
Amb la col·laboració del Departament d'Anglès i Estudis Alemanys de la Facultat de Ciències de l'Educació i Psicologia de la URV
Divendres 26 de gener a les 18.30 hores a la Secció Local de la Biblioteca.
Versió original en anglès i hindi, subtitulada en català.
Organitza: Ple pel Català al Camp de Tarragona
Dimecres 21 de març a les 18 h a la Biblioteca.
Divendres 23 de març a les 18.30 hores a la Secció Local de la Biblioteca.
Versió original en anglès i suahili, subtitulada en català.
Els dilluns 26 de març, 9 i 16 d'abril de les 18.30 h a les 20 h.
Dimarts 6 de març a les 18.30 h
Espectacle poètic a càrrec de Gemma Reguant amb música de Marc Egea: Paradís de l'Alquimista
Activitats de commemoració del centenari del naixement de l'escriptor
Nova programació HIVERN-PRIMAVERA 2018.
Organitzen: Biblioteca Pública de Tarragona.
Departament de Cultura, Arxiu Històric de Tarragona, Associació de Veïns de l'Oliva.
Crític literari i escriptor. [...]
Anà a Barcelona per cursar la llicenciatura en Dret que enllestí l'any 1873.
De ben petit sentí l'afició de llegir i escriure, la qual s'incrementà durant l'adolescència.[...]
Treballant al despatx Serrahima, començà a col·laborar en algunes publicacions com La Renaixensa i la Llumanera de Nova York.
El 1878, juntament amb el seu cosí Narcís Oller, anà a París a veure l'Exposició Universal i allí conegué els aspectes més avançats de la cultura europea de l'època.
L'amistat amb l'editor Celestí Domènech li resultà vital: li encarregà una biografia de Marià Fortuny i traduí diverses obres de Schiller per a la Biblioteca de Arte y letras [...].
La col·laboració d'Yxart fou del tot satisfactòria per l'editor que li confià la direcció de les seves publicacions, amb la qual cosa pogué deixar el despatx Serrahima i dedicar-se a temps complet al conreu de les lletres. [...]
De 1886 a 1891 la seva faceta més destacada fou la de periodista, activitat que repartí entre L'Avens, La España Moderna, La España Regional, La Ilustración Catalana, [...] i, molt especialment, La Vanguardia.
Foren, en definitiva, els anys d'escriptura dels cinc volums d'El Año Pasado, subtitulats Letras y Artes en Barcelona.
El 1886, acompanyat novament per Oller, féu el seu segon viatge a París que aprofità per fer coneixença amb alguns dels millors escriptors francesos d'aquell temps. [...].
La Vanguardia, on escriví, entre d'altres, la sèrie d'articles dedicats a El Arte Escénico en España, posteriorment aplegats en dos volums.
En aquesta etapa de la seva vida, fou el centre de la tertúlia de l'Ateneu, [...], i se sentí atret pel programa de modernització cultural que aleshores s'apuntava i que es concretà, l'any 1892, amb l'aparició del modernisme.
El suport d'Yxart al nou corrent intel·lectual fou total, fins al 'extrem d'arribar a ser un modernista més.
L'any 1893 se li diagnosticà tuberculosi laríngia-pulmonar de què morí a Tarragona el 25 de maig de 1895 a la casa pairal al carrer dels Cavallers.
[Extret de Biografies de Tarragona v.
Dimarts 15 de maig a les 18 h als ST de Cultura.
Última projecció del cicle "Cinema en català, i més a prop!"
La Direcció General de Política Lingüística de la Generalitat de Catalunya, el Consorci per a la Normalització Lingüística, l'Escola Oficial d'Idiomes, Òmnium Cultura l i la Biblioteca Pública, en el marc del Ple pel Català al Camp de Tarragona, organitzem conjuntament aquest cicle amb l'objectiu de promoure la llengua catalana a la gran pantalla i potenciar el cinema com a eina de cohesió, gaudi col·lectiu i aprenentatge.
La vuitena edició del cicle, continua aquest 2018 consolidant la seva oferta dirigida a tota la ciutadania i, molt especialment, a les persones que estan aprenent la nostra llengua.
Les projeccions tindran lloc als Serveis Territorials de Cultura de Tarragona (C/Major, 14).
Com sempre, l'entrada és gratuïta només limitada a l'aforament de la sala.
El calendari i les pel·lícules que es projectaran són:
Dimarts 13 de febrer a les 18 h
Quatre anys després de la devastadora batalla de Gal·lípoli (1915), Turquia viu immersa en la Primera Guerra Mundial.
Connor, un granger australià, viatja fins a Istanbul per esbrinar què ha passat amb els seus tres fills, declarats desapareguts en combat.
Dirigida per Àlex i David Pastor
La població, dominada pel pànic, es nega a sortir al carrer per evitar una mort fulminant.
Mentre la civilització es desintegra, en Marc emprèn una missió quasi impossible: la recerca de la Júlia, la seva parella desapareguda.
Bobby Dorfman és el nebot d'un poderós agent i productor de Hollywood.
Atordit pels problemes familiars, decideix provar fortuna a la meca del cinema, com a noi dels encàrrecs del seu oncle.
Aviat s'enamora de la seva secretària, i la seva vida farà un gir inesperat.
Buster Moon és un elegant coala que regenta un teatre anat a menys.
Malgrat tot, és un optimista nat i està disposat a tot per salvar-lo de la ruïna.
Per tal de reflotar-lo, organitza un concurs de cant.
Una porqueta i un porquet amb molta marxa, una porc espí enamorada del rock, un goril·la bondadós, un ratolí presumit i una tímida elefant, seran els escollits.
Ja Veus són un conjunt de concerts de qualitat en format acústic que tenen com a objectiu la recerca, promoció i difusió de nous talents musicals, així com l'apropament al públic de la ciutat de Tarragona i voltants, a partir d'un format de concerts únics per la seva filosofia i ubicació.
El cicle de concerts Ja Veus va néixer amb la intenció de convertir-se en referent de la programació musical estable de Tarragona i aquest any 2018 arriba a la segona edició centrada en la veu com a eix principal i compta amb la presència de Harrison Ford Fiesta, Donallop, Roger Mas, El Petit de Cal Eril, Joana Serrat, Mazoni i Judit Neddermann, en concierts en format intimista i de proximitat.
Experimentació i aprenentatge musical, on els nadons i les seves famílies poden gaudir plegats de la música i el cant.
Edat: famílies amb infants de 0 a 3 anys
Gratuïta amb reserva prèvia a [EMAIL]
Buster Moon és un elegant coala que regenta un teatre anat a menys.
Malgrat tot, és un optimista nat i està disposat a tot per salvar-lo de la ruïna.
Per tal de reflotar-lo, organitza un concurs de cant.
Una porqueta i un porquet amb molta marxa, una porc espí enamorada del rock, un goril·la bondadós, un ratolí presumit i una tímida elefant, seran els escollits.
Als Serveis Territorials del Departament de Cultura de la Generalitat.
Divendres 29 de juny a les 18.30 hores a la Secció Local de la Biblioteca.
Petitet és un gitano català que persegueix un somni.
Ex-músic i fill d'un dels "palmeros" del mític Peret, pateix una rara malaltia crònica que provoca alts graus de debilitat muscular.
Passada la cinquantena, vol complir la promesa que li va fer a sa mare abans de morir: portar la rumba catalana als escenaris d'un gran teatre.
El somni comença a fer-se realitat quan reuneix una banda de músics gitanos (genials però indisciplinats) per intentar tocar al costat d'una gran orquestra simfònica al Gran Teatre del Liceu!
Petitet és conscient que per portar a terme la seva promesa, haurà de superar molts obstacles: amb pocs recursos econòmics, haurà de fer "feinetes" puntuals, com comprar i vendre ferralla.
Tampoc té contactes de pes a les institucions i no li resulta fàcil accedir als músics de grans orquestres simfòniques.
Malgrat tots els entrebancs i minvat de facultats per culpa de la malaltia, s'adonarà que en són molts (gitanos i no gitanos) aquells que ja han decidit mantenir-se fidels al seu costat i fer realitat el seu gran somni.
Carles Bosch, co-fundador del mític programa de Televisió de Catalunya "30 minuts" l'any 1984, ha dirigit reportatges i documentals d'alguns dels esdeveniments internacionals més transcendents, com la Primera Guerra del Golf, les de Bòsnia i Kosovo, així com la Revolució Zapatista i ha cobert cròniques per al Telenotícies de TV3 a Afganistan, Iran, Txad, Filipines, Moçambic, Cuba, Mèxic, Uruguai, EUA, Haití, Nicaragua, Israel i en diversos països europeus.
També ha dirigit la sèrie documental "Historias del Caribe'" de cinc capítols, rodada a Cuba, República Dominicana, Venezuela, Dominica i Haití, que es va emetre l'any 1992.
Al 2002 va dirigir la seva primera pel·lícula documental, Balseros, la qual va rebre alguns dels guardons internacionals més importants (d'entre ells el Peabody Award de l'any 2004), i va ser Nominada al OSCAR® a la Millor Pel·lícula Documental del 2003.
L'any 2006 va dirigir el seu segon llargmetratge documental, Setembres, premiat als festivals de Màlaga, Miami i IDFA.
També és director i guionista de la pel·lícula documental Bicicleta, cullera, poma (2010), guanyadora del premi Goya i el premi Gaudí, coproduïda per Televisió de Catalunya i Cromosoma S.A.
Ara torna a la pantalla gran amb Petitet, que malgrat parlar d'un músic malalt no és, en paraules del director, "ni un documental hospitalari ni un musical.
És la lluita desigual d'un somiador contra totes les circumstàncies".
És la prolongació del Docs Barcelona Festival llarg de l'any i el territori.
Va néixer el 2005 amb l'objectiu d'apropar els documentals als espectadors més enllà de les ocasions puntuals que ens brinden els festivals.
Aquesta és una activitat que promou el Servei de Biblioteques de la Generalitat de Catalunya i s'emmarca dins el Ple pel Català al Camp de Tarragona.